32005R1636
L 261/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1636/2005 НА КОМИСИЯТА
от 6 октомври 2005 година
за изменение за седми път на Регламент (ЕО) № 1763/2004 за налагането на някои ограничителни мерки в подкрепа на ефективното изпълнение на мандата на Международния трибунал за Бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1763/2004 на Съвета от 11 октомври 2004 г. за налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
като има предвид, че:
(1)
Приложение I към Регламент (ЕO) № 1763/2004 изброява лицата, за които се отнася замразяването на финансови средства и икономическите ресурси съгласно същия регламент;
(2)
Комисията е оправомощена да измени това приложение, като взема предвид решенията на Съвета за изпълнение на Обща позиция 2004/694/ОВППС за по-нататъшните мерки в подкрепа на ефективното изпълнение на мандата на МТБЮ (2). Общата позиция 2005/689/ОВППС на Съвета (3) се простира до и прилага тази обща позиция. Следователно приложение I към Регламент (ЕО) № 1763/2004 съответно следва да бъде променен.
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1763/2004 се изменя съгласно приложението към настоящия регламент.
Член 2
Настоящият регламент влиза в сила в деня на неговото публикуване в Официален вестник на Европейския съюз
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 октомври 2005 година.